‘હઝરત આદમ (અ.સ.)ને દફનાવ્યા પછી તેમના ફરઝંદ હેબતુલ્લાહ (હઝરત શીશ અ.સ.) કાબિલને મળ્યા તો કાબિલે તેમને કહ્યું કે તમારા વાલિદે તમારા માટે ઇલ્મ રાખ્યું છે જ્યારે કે તેમણે મને તેમનું ઇલ્મ નથી આપ્યું. હાબિલે આ ઇલ્મનો ઉપયોગ કરીને અલ્લાહની બારગાહમાં માંગ્યુ કે તેની કુરબાનીને કબુલ કરવામાં આવે. મેં તેમને એટલા માટે કત્લ કરી નાખ્યા હતા કે તેમની અવલાદ તે ઇલ્મ અને કુરબાની કબુલ થવાના કારણે મારી અવલાદ ઉપર ફખ્ર ન કરે. અય શીશ જો તમે તે ઇલ્મથી લોકોને માહિતગાર કરશો કે જે હ. આદમ (અ.સ.)એ તમને આપ્યું હતું તો હું તમને હાબિલની જેમ કત્લ કરી નાંખીશ. પોતાના ભાઇની આ ગંભીર ધમકીને લીધે હઝરત શીશ (અ.સ.) વર્ષો સુધી ગયબતમાં રહ્યા અને પોતાનું ઇલ્મ જાહેર ન કર્યું.’